b'\n_START_ARTICLE_\nMykolas Kazimieras Pacas\n_START_SECTION_\nBiografija\n_START_PARAGRAPH_\n1658 m. karali\xc5\xa1kasis pulkininkas, 1659 m. paskirtas lietuvi\xc5\xa1kojo dalinio vadu ir etmono pavaduotoju, 1663\xe2\x80\x931667 m. Smolensko vaivada ir Lietuvos lauko etmonas, 1667\xe2\x80\x931682 m. Lietuvos didysis etmonas, o 1669\xe2\x80\x931682 m. ir Vilniaus vaivada._NEWLINE_1668 m. karaliui Jonui II Kazimierui Vazai atsisakius sosto palaik\xc4\x97 propranc\xc5\xabzi\xc5\xa1k\xc4\x85j\xc4\x85 grupuot\xc4\x99, r\xc4\x97musi\xc4\x85 Liudviko II Burbono kandidat\xc5\xabr\xc4\x85, v\xc4\x97liau prisid\xc4\x97jo prie didik\xc5\xb3, r\xc4\x97musi\xc5\xb3 Mykol\xc4\x85 Karibut\xc4\x85 Vi\xc5\xa1nioveck\xc4\xaf. Tap\xc4\x99s Vilniaus vaivada \xc4\xafgijo did\xc5\xbeiul\xc4\x99 politin\xc4\x99 \xc4\xaftak\xc4\x85 Abiej\xc5\xb3 Taut\xc5\xb3 Respublikoje. \xc4\xaeved\xc4\x97 kariuomen\xc4\x97s vidaus gyvenimo taisykles (statut\xc4\x85), kariuomen\xc4\x97s drausm\xc4\x97s taisykles ir karo teism\xc5\xb3 taisykles._NEWLINE_Jo r\xc5\xabpes\xc4\x8diu ir l\xc4\x97\xc5\xa1omis pad\xc4\x97kai u\xc5\xbe Liubomirskio mai\xc5\xa1to numal\xc5\xa1inim\xc4\x85 prad\xc4\x97ta Vilniaus Petro ir Povilo ba\xc5\xbeny\xc4\x8dios statyba Antakalnyje._NEWLINE_Mykolas Kazimieras Pacas, kaip ir kiti Pac\xc5\xb3 ir Pociej\xc5\xb3 gimin\xc4\x97s atstovai, buvo laikomi magnatais. Magnatai \xe2\x80\x93 auk\xc5\xa1tasis visuomen\xc4\x97s sluoksnis senov\xc4\x97s Lietuvoje, Lenkijoje ir Vengrijoje, t\xc5\xb3 kra\xc5\xa1t\xc5\xb3 didikai.'